CELEX: 32004D0599
Language: lt
Date: 1092700800000
Title: 2004/599/EB: 2004 m. rugpjūčio 17 d. Komisijos sprendimas, dėl Vengrijos Respublikos pateikto vyno gamybos potencialo aprašo pagal Tarybos reglamentą (EB) Nr. 1493/1999 (pranešta dokumentu Nr. K(2004) 3117)

18.8.2004   
            
            
               LT
            
            
               Europos Sąjungos oficialusis leidinys
            
            
               L 270/16
            
         
      KOMISIJOS SPRENDIMAS
   
   2004 m. rugpjūčio 17 d.
   dėl Vengrijos Respublikos pateikto vyno gamybos potencialo aprašo pagal Tarybos reglamentą (EB) Nr. 1493/1999
   (pranešta dokumentu Nr. K(2004) 3117)
   (tekstas tik vengrų kalba yra autentiškas)
   (2004/599/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr.1493/1999 dėl vyno rinkos bendro organizavimo (1), ypač į jo 23 straipsnio 4 dalį,
   kadangi:
   
               (1)
            
            
               Reglamente (EB) Nr. 1493/1999 kaip išankstinė sąlyga, norint padidinti auginimo kvotas bei gauti paramą restruktūrizacijai ir rekonversijai, numatyta, kad suinteresuota valstybė narė turi parengti vyno gamybos potencialo aprašą. Šio aprašo pateikimas privalo atitikti minėto reglamento 16 straipsnį.
            
         
               (2)
            
            
               2000 m. gegužės 31 d. Komisijos reglamento (EB) Nr. 1227/2000, nustatančio išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), 19 straipsnyje yra numatytos apraše esančios informacijos pateikimo detalės.
            
         
               (3)
            
            
               Vengrijos Respublika 2004 m. birželio 25 d. raštu pranešė Komisijai informaciją, minimą Reglamento (EB) Nr. 1493/1999 16 straipsnyje ir Reglamento (EB) Nr. 1227/2000 19 straipsnyje. Šios informacijos peržiūra leidžia konstatuoti faktą, kad Vengrijos Respublika parengė aprašą.
            
         
               (4)
            
            
               Šis sprendimas nereiškia, kad Komisija pripažįsta, jog apraše nurodyti duomenys yra teisingi arba jog apraše nurodyti įstatymai atitinka ES teisę. Jis nėra kliūtis Komisijai priimti bet kokį sprendimą šiais klausimais.
            
         
               (5)
            
            
               Šiame sprendime numatytos priemonės atitinka Vyno vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Komisija konstatuoja, kad Vengrijos Respublika parengė vyno gamybos potencialo aprašą pagal Reglamento (EB) Nr. 1493/1999 16 straipsnį.
   2 straipsnis
   Šis sprendimas skirtas Vengrijos Respublikai.
   
      Priimta Briuselyje, 2004 m. rugpjūčio 17 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1795/2003 (OL L 262, 2003 10 14, p. 13).
   
      (2)  OL L 143, 2000 6 16, p. 1. Reglamentas su paskutiniais pakeitimais, padarytais Reglamentu (EB) Nr. 1389/2004 (OL L 255, 2004 7 31, p. 7).